
	MANYLEB ASESU LEFEL 4 




	Enw’r Myfyriwr:
	     
	Rhif Adnabod y Myfyriwr:
	

	Rhaglen:
	BA Add SAC

	Modwl:
	Astudiaethau Proffesiynol ac Addysgegol: 
Arwain y Dysgu: beth, sut a pham ydw i’n addysgu?

	Cod y modwl:
	ECAD4008
	Cyfraniad at Asesiad Cyffredinol y Modwl (%):
	100%

	Darlithydd:
	Gail Parker
	Gwiriwr Mewnol:
	

	Teitl yr Aseiniad:
	Portffolio adfyfyriol
	Nifer y geiriau (neu’r cyfwerth):
	3,000

	Dyddiad cyflwyno:
	18.03.24
	Dyddiad dychwelyd marciau dros dro ac adborth ysgrifenedig:
	18.04.24

	Dull cyflwyno:
	Pan fo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno.

	Gonestrwydd / cyfeirnodi academaidd
	Mae gonestrwydd academaidd yn ofynnol. Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.  












	Deilliannau Dysgu’r Modwl 
(o faes llafur y modwl)

	
Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i:
· archwilio a datblygu gwybodaeth am y pwnc a dealltwriaeth o’r egwyddorion addysgegol, a’r modd mae’r rhain yn berthnasol i gynllunio, cyflwyno ac asesu cyfleoedd dysgu effeithiol;
· archwilio ac ennill dealltwriaeth gychwynnol o natur gymhleth yr amgylchedd dysgu a dechrau cwestiynu dewisiadau addysgegol, mewn cydweithrediad; 
· ystyried rôl yr athro proffesiynol yng ngoleuni arfer trawsffurfiol trwy gwrdd, profi a rhannu egwyddorion addysgegol.









	DISGRIFIAD O’R DASG




Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.

Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.

Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.
                                                                                                     (Donaldson 2015:68)



Ystyriwch y 3 egwyddor addysgegol a amlinellir uchod. Trafodwch yr egwyddorion hyn mewn perthynas ag arferion mewn addysg, gan ddangos dealltwriaeth gadarn, nodi cryfderau a meysydd i’w datblygu ar gyfer pob egwyddor.

Fe ddylai eich ymateb adlewyrchu eich dealltwriaeth o’r cwricwlwm a rôl yr athro proffesiynol yn ymarferydd adfyfyriol.
Bydd angen i chi ymgymryd ag archwiliad o lenyddiaeth sy’n ymchwilio i nodweddion dysgu ac addysgu da a’r cyfle i ddatblygu safbwynt personol. Nod yr aseiniad yw cefnogi eich gallu i adfyfyrio ar arfer personol a'i rannu gyda chymorth y gymuned broffesiynol ymchwilio i a dechrau deall yr hyn a olygir gan yr ymagwedd drawsffurfiol. 













	CANLLAWIAU I FYFYRWYR WRTH GWBLHAU TASGAU




SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.  Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio cyn lleied â phosibl.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.  Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn: 
Sicrhewch eich bod yn canolbwyntio eich darllen ar lenyddiaeth academaidd e.e. llyfrau, erthyglau a dogfennau sy’n trafod addysgu a dysgu effeithiol. Sicrhewch fod yr egwyddorion addysgegol a amlygir yn cael eu cynnwys a’u hesbonio. Mae’r llawlyfr modwl yn cynnwys eich rhestr ddarllen gychwynnol, fodd bynnag cewch hefyd gynnwys ffynonellau Llywodraeth Cymru, adroddiadau thematig Estyn neu drafodaeth ymarferydd o’ch ymweliadau neu flogiau addysgol. Ceisiwch gynnwys amrywiaeth o ffynonellau dibynadwy gan osgoi gorddibyniaeth ar un ffynhonnell benodol. Cesisio datblygu trafodaeth o ansawdd yn hytrach na’i maint. Sicrhewch eich bod yn cynnwys rhestr gyfeirnodi ar ddiwedd eich ysgrifennu, yn dilyn y canllaw yn llawlyfr Cyfeirnodi Harvard Y Drindod Dewi Sant.

Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion sylfaenol sy’n gysylltiedig â’ch maes/meysydd astudio.  Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn: 
Bydd eich ymateb yn dangos eich gwybodaeth a’ch dealltwriaeth o’r egwyddorion addysgegol trwy eich trafodaeth a’ch adfyfyrio, ac yn yr argymhellion, a wnewch i sicrhau cynnydd. Bydd cynnwys eich dealltwriaeth o’r cyd-destun y mae’r egwyddorion addysgegol yn ymwneud â nhw, a’r hyn a allai fod wedi’u hysbysu, yn cryfhau’r drafodaeth. Ystyriwch safbwyntiau gwrthgyferbyniol a allai bodoli mewn perthynas â’r egwyddorion addysgegol a’u cynnwys neu beidio mewn cwricwlwm arfaethedig.  


Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Golyga hyn na ddylech ddisgrifio ‘Beth’ yn unig! Ond hefyd cyfiawnhau: Pam? Sut? Pryd? Pwy? Ble? Ar ba gost?	 Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.  Pan bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn: 
Fe ddylai eich trafodaeth werthuso’n feirniadol eich gweithrediad o’r egwyddorion addysgegol ac fe ddylai ystyried sut y gwnaeth hyn effeithio ar y dysgwyr. Sicrhewch eich bod yn cefnogi’r dyfarniadau a wnewch o’ch addysgu eich hun a/neu o ddysgu’r disgyblion gyda thystiolaeth. Wrth amlinellu eich argymhellion esboniwch ba welliannau y gellid eu gwneud, ystyriwch y gwahanol ffyrdd y gellid cyflawni hyn.

Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion sylfaenol er mwyn eu gwerthuso a’u dehongli yng nghyd-destun eich maes astudio. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft, defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn eraill sy’n seiliedig ar feini prawf datganedig.  

Canllawiau penodol i'r asesiad hwn: 
Yn eich gwaith dewiswch a rhowch enghreifftiau o’r egwyddorion addysgegol ar waith a hefyd, ystyriwch effaith y rhain ar gynnydd a datblygiad disgyblion.  Ystyriwch sut y gellid gwella gweithrediad, yn achos yr egwyddorion a amlinellwyd ond hefyd yn eich datblygiad fel ymarferydd yn y dyfodol. 

Sgiliau trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.  Mae’n hyn yn cynnwys dangos: eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.

Canllawiau penodol i'r asesiad hwn: 
Dylai’r gwaith rydych yn ei gyflwyno gynnwys enghreifftiau o egwyddorion addysgegol ac ystyriaeth drylwyr o’r ffordd orau i gyflwyno’r wybodaeth hon. Dylai strwythur eich adfyfyrdod beirniadol ysgrifenedig a llif y drafodaeth gynnwys amrywiaeth o ddulliau a allai gwneud defnydd o gyfryngau priodol o fewn eich portffolio. Bydd disgwyl cyfathrebu effeithiol, y defnydd o iaith academaidd broffesiynol, geirfa addas a’r defnydd cywir o atalnodi yn yr ymateb.






	     FFURFLEN ADBORTH MYFYRWYR




Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.


Tudalen  o 

	Meini Prawf Asesu Generig 
	
Marciau sydd ar gael
	Marciau a        
ddyfarnwyd

	1. Sgiliau Ymgysylltu â Llenyddiaeth
.
	
	

	




	
	

	
	
	

	2. Sgiliau Gwybodaeth a Dealltwriaeth
	
	

	




	
	

	
	
	

	3. Sgiliau Gwybyddol a Deallusol
	
	

	




	
	

	
	
	

	4. Sgiliau Cymhwyso Ymarferol
	
	

	




	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol
	
	

	


	
	

	
	
	




	Marc Asesu (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	






	MEINI PRAWF ASESU GENERIG




	Lefel 4

	Yn unol â’r Fframwaith ar gyfer Cymwysterau Addysg Uwch, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylent allu cyflwyno, gwerthuso a dehongli data ansoddol a meintiol er mwyn datblygu llinynnau dadl a ffurfio barn gadarn yn unol â damcaniaethau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol o ddatrys problemau, a byddant yn gallu cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol. Byddant yn gallu ymgymryd â hyfforddiant pellach a datblygu sgiliau newydd o fewn amgylchedd strwythuredig a rheoledig a bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer rhywfaint o gyfrifoldeb personol.




	Lefel 4
	METHU
	METHU FFINIOL
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	ARDDERCHOG
(1af / Rhagoriaeth)
	EITHRIADOL
(1af / Rhagoriaeth)

	Categori
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth (gan gynnwys darllen, cyfeirnodi,
arferion academaidd a
gonestrwydd academaidd) 
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol.
Safbwyntiau a chanfyddiadau ar y cyfan heb eu cefnogi ac yn anawdurdodol.
Defnyddir arferion cyfeirnodi mewn modd anghydlynol neu ar y cyfan maent yn absennol.
	Ymgysylltu gwael â darllen hanfodol. Dim tystiolaeth o ddarllen ehangach. Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth. Defnydd anghyson a gwan o gyfeirnodi.
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth. Peth esgeulustod a mân wallau.
Arferion cyfeirnodi’n amlwg ond heb eu cymhwyso’n gywir nac yn gyson bob tro.
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol. Rhywfaint o orddibyniaeth ar destunau yn hytrach na ffynonellau eraill. Gall y cyfeirnodi ddangos mân anghywirdebau neu anghysonderau.
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol.
Detholiad o ffynonellau perthnasol a chredadwy.  Cyfeirnodi graenus ar y cyfan, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy. Yn cymhwyso cyfeirnodi’n gyson gywir. 
	Ymgysylltu eithriadol ag ystod helaeth o lenyddiaeth berthnasol a chredadwy. Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth (Gwybodaeth am gysyniadau ac egwyddorion sylfaenol pwnc.)
	Bylchau mawr yn y wybodaeth a’r ddealltwriaeth o gysyniadau ac egwyddorion sylfaenol y deunydd pwnc. Yn cynnwys deunydd amherthnasol.  Anghywirdebau sylweddol. 
	Bylchau yn y wybodaeth am y cysyniadau a’r egwyddorion sylfaenol, gyda dealltwriaeth ddiffygiol neu arwynebol. Rhai anghywirdebau sylweddol a/neu ddeunydd amherthnasol.  
	Gwybodaeth a dealltwriaeth gyfyngedig o’r cysyniadau a’r egwyddorion sylfaenol yn y maes pwnc. Gall rhai elfennau fod ar goll. 
	Mae’r wybodaeth am y cysyniadau a’r egwyddorion sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder.
	Gwybodaeth gymwys am y cysyniadau a’r egwyddorion sylfaenol.  Arddengys ddealltwriaeth dda iawn. 
	Gwybodaeth a dealltwriaeth ragorol o gysyniadau ac egwyddorion sylfaenol y pwnc. 
	Gwybodaeth a dealltwriaeth eithriadol a manwl o’r cysyniadau a’r egwyddorion sylfaenol

	Sgiliau Gwybyddol a Deallusol 
(Gwerthuso cysyniadau ac egwyddorion sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 

	Gwaith hollol neu bron yn hollol ddisgrifiadol. Fawr ddim neu ddim gwerthuso o’r cysyniadau a’r egwyddorion sylfaenol.
Wedi methu datblygu dadleuon, gan arwain at farn afresymegol neu annilys. Fawr ddim neu ddim defnydd o dystiolaeth i gefnogi barn.
	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion sylfaenol. Dehongli data’n wan, datblygu dadleuon a barn yn ddiffygiol. Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail. Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion sylfaenol, gan dueddu tuag at ddisgrifio.
Gall ddehongli data ansoddol a meintiol ond â rhai gwallau. Peth tystiolaeth i gefnogi dadleuon a barn gynyddol ond gall y rhain fod heb eu datblygu’n ddigonol neu ag ychydig o anghysondeb / camddehongli.
	Gwerthuso da o’r cysyniadau a’r egwyddorion sylfaenol. Gall ddehongli data ansoddol a meintiol, gyda mân wallau.
Gallu cynyddol i ddefnyddio tystiolaeth i gefnogi’r ddadl.
Dadleuon dilys a barn resymegol gan mwyaf. 
	Gwerthuso graenus o’r cysyniadau a’r egwyddorion sylfaenol. Gall ddehongli data ansoddol a meintiol yn gywir. Gallu i ddyfeisio dadleuon gan ddefnyddio tystiolaeth i lunio barn sy’n briodol a dilys ar y cyfan. 
	Gwerthuso rhagorol o’r cysyniadau a’r egwyddorion sylfaenol. Gall ddehongli data ansoddol a meintiol yn gywir ac â pheth mewnwelediad. Gallu rhagorol i ddyfeisio dadleuon gan ddefnyddio tystiolaeth a llunio barn sy’n briodol a dilys. 
	Gwerthuso eithriadol o’r cysyniadau a’r egwyddorion sylfaenol yn seiliedig ar dystiolaeth. Dehongli data ansoddol a meintiol mewn modd rhagorol.
Gallu eithriadol i ddyfeisio dadleuon gan ddefnyddio tystiolaeth a llunio barn sy’n hollol briodol a dilys. 

	Sgiliau ymarferol
(Dulliau gwahanol o ddatrys problemau mewn cyd-destunau penodol).
	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso.
Tystiolaeth wan iawn o ddulliau gwahanol o ddatrys problemau mewn cyd-destunau penodol. 
	Cymhwyso dulliau sylfaenol a addysgwyd, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso.
Tystiolaeth wan o ddulliau gwahanol o ddatrys problemau mewn cyd-destunau penodol.

	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso. 
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau. 
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso. 
Tystiolaeth dda o ddulliau gwahanol o ddatrys problemau mewn cyd-destunau penodol a chynigia atebion sy’n briodol ar y cyfan.
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso. Tystiolaeth dda iawn o ddulliau gwahanol o ddatrys problemau mewn cyd-destunau penodol a chynigia atebion priodol.
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd datblygedig.
Mae cyd-destun y cymhwyso yn ystyriol ac yn dreiddgar.
Tystiolaeth ragorol o ddulliau gwahanol o ddatrys 
problemau mewn cyd-destunau penodol a chynigia atebion priodol. 
	Lefelau eithriadol o sgiliau cymhwyso a defnyddio mewn cyd-destunau ymarferol penodol. Dynodi problemau mewn cyd-destunau penodol mewn modd rhagorol, a llunio atebion / dulliau gwahanol sy'n feddylgar ac yn hollol briodol.

	Sgiliau trosglwyddadwy ar gyfer bywyd ac arfer 
proffesiynol
(Cyfleu canlyniadau eu hastudiaeth / gwaith mewn modd cywir a dibynadwy, gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.)
	Mae’r gwaith wedi’i strwythuro’n wael, yn ddi-drefn a/neu wedi’i fynegi’n ddryslud. Defnydd gwan iawn o iaith a/neu arddull amhriodol iawn. Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.

	Mae’r gwaith wedi’i gyflwyno’n wael mewn modd digyswllt. Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml. Defnydd gwan iawn o iaith a/neu arddull amhriodol. Ymagwedd ddiffygiol at waith unigol neu waith grŵp, gan fodloni rhwymedigaethau i eraill yn rhannol yn unig. Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur trefnus ar y cyfan lle caiff y syniadau / cysyniadau perthnasol eu mynegi’n rhesymol. Gall fod diffyg cydlyniad a/neu gywirdeb mewn mannau yn y gwaith. Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp.
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendid.
	Mae’r gwaith yn gydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur. Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendid.
	Mae’r gwaith yn gywir, cydlynol, rhugl, wedi’i strwythuro’n dda ac yn drefnus. 
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân wendid achlysurol yn unig.
	Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.
	Mae’r gwaith yn gywir, yn eithriadol o gydlynol, yn rhugl iawn ac wedi’i gyflwyno’n dda. Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.

